# אלף כץ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלף כץ, משורר יידיש, בלשן מתרגם ומחזאי. שמו האמיתי הוא משה אברהם כץ. נולד בעיר מלינוב, אוקראינה, בשנת 1898. נפטר בניו יורק, בשנת 1969.

אלף כץ נולד במשפחת רבנים נאורה, והתחנך חינוך דתי מסורתי, ב'חדר', אך גם בבית הספר הרוסי המקומי. כשהיה בן חמש עשרה היגרה משפחתו לאמריקה, והשתקעה בניו יורק. והוא חי את כל חייו בעיר.

להשלמת לימודיו עבד בימים, במלאכות שונות, ובערבים למד ב"סיטי קולג'". הוא השתלב בעולם התקשורת היידישאי בניו יורק, ויותר מ-40 שנה היה עורך החדשות של סוכנות הידיעות "יט"א". במסגרת עבודתו רבת השנים בעיתונות, פרסם עשרות מאמרים, מאמרי ביקורת על ספרים, ראיונות ועוד.

אלף כץ היה בין מייסדי אגודת הנוער היידישאית "בני עם חי" בניו יורק, ואף שימש כמזכירה במשך שנים רבות. עבודת הבלשנות שלו, בלשון יידיש, הביאה אותו לחברות במערכת המצומצמת של מילון היידיש הגדול. שירי הילדים שלו התפרסמו בכל עולם קוראי היידיש של התקופה. שירו הראשון נדפס בשנת 1920, בשבועון ההומוריסטי "דער גרויסער קונדס", הקונדס הגדול. הוא היה במשתתפים הקבועים של רוב עיתוני הילדים היידישאים באמריקה ובאירופה ואפילו בארגנטינה.

ספריו נדפסו בשלוש יבשות: בניו יורק, בבואנוס איירס, בריו דה ז'נירו ובתל אביב. בבית הספרים מצויים יותר מעשרה כרכי יצירתו, ובהם שירי הילדים האהובים שלו, מחזות קצרים, תרגומיו מיצירות רוברט לואיס סטיבנסון, ומבחר משיריו בשם "כוכב השחר", שנדפס בארץ. רק שירים בודדים משלו תורגמו לעברית בידי שמשון מלצר.

- דער מארגנשטערן, (כוכב השחר, מבחר שירים), פון אלף כץ, אריינפיר - פון יודל מארק, מונוגרפיה מאת יודל מארק, תל אביב, 1975.

מקור: http://he.wikipedia.org../../../%D7%90/%D7%9C/%D7%A3/%D7%90%D7%9C%D7%A3_%D7%9B%D7%A5.html

קטגוריה: משוררי יידיש

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש